stanford-oval/wikipedia huggingface dataset:
โกะฏิญญิ

| โกะติญญิ |
| --- | --- |
สมญา: เมืองแฝด
โกะติญญิแสดงแผนที่รัฐเกรละโกะติญญิแสดงแผนที่ประเทศอินเดีย
พิกัด:  11°00′47″N 75°54′25″E﻿ / ﻿11.013°N 75.907°E﻿ / 11.013; 75.907
ประเทศ:  อินเดีย
รัฐ: เกรละ
อำเภอ: มลัปปุรัม
ความสูง: 1,000 เมตร (3,000 ฟุต)
เขตเวลา: UTC+5:30 (IST)
โกะฏิญญิ (มลยาฬัม: കൊടിഞ്ഞി; kŏṭiññi; อักษรโรมัน: Kodinhi) เป็นหมู่บ้านในอำเภอมลัปปุรัม รัฐเกรละ ประเทศอินเดีย ใกล้กับเมืองติรุรงคฏี มีประชากรคาดการณ์ประมาณ 2,000 ครัวเรือน ตามข้อมูลจากปี 2008 โดยประชากรส่วนใหญ่เป็นมุสลิมนิกายสุหนี่สำนักชาฟี
โกะฏิญญิอยู่ภายใต้อาณาเขตปกครองของนันนัมภระปัญจยัต และเป็นที่สนใจของนานาชาติจากจำนวนยอดการให้กำเนิดลูกแฝดมากที่สุดพื้นที่หนึ่งของโลก แม้ว่าอินเดียจะเป็นประเทศที่อัตราเกิดลูกแฝดต่ำมากก็ตาม
สมาคมคู่แฝด The Twins and Kins Association เป็นสมาคมลูกแฝดแห่งแรกของประเทศ ก่อตั้งขึ้นในหมู่บ้านนี้ ในการประเมินแรกเริ่มคาดการณ์อุบัติการณ์ของการเกิดลูกแฝดอยู่ที่ 100 คู่ แต่จากการสำรวจอย่างเป็นระเบบในเวลาต่อมารายงานจำนวนคู่แฝดเกิดอยู่ที่ 204 คู่ (408 คน) และแฝดสามสองชุด แม้จะมีการทำการศึกษามากมายในพื้นที่ แต่สาเหตุที่แน่ชัดก็ยังคงไม่เป็นที่ทราบ และพบว่าสตรีจากโกะฏิญญิที่ออกไปสมรสนอกหมู่บ้านก็ให้ลูกแฝดเช่นกัน จำนวนอุบัติการณ์ของลูกแฝดเพิ่มขึ้นทุกปี ในปี 2008 มีรายงานบันทึกคู่แฝด 79 คู่ในกลุ่มอายุ 0–10 ปี
พื้นที่ที่มีอุบัติการณ์ของลูกแฝดเกิดใหม่สูงเป็นพิเศษนี้ยังพบนอกอินเดีย เช่นที่อิกบอ-ออรา ประเทศไนจีเรีย ซึ่งเชื่อง่าเกิดจากพฤติกรรมการบริโภคอาหาร และที่ Cândido Godói ประเทศบราซิล
แอนทิโลปสี่เขา

| แอนทิโลปสี่เขา |
| --- | --- |

ตัวผู้

ตัวเมีย
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Bovinae
สกุล:: Tetracerus Leach, 1825
สปีชีส์:: T.  quadricornis
ชื่อทวินาม
Tetracerus quadricornis (Blainville, 1816)

ชนิดย่อย
 T. q. quadricornis  T. q. iodes  T. q. subquadricornis

แผนที่แสดงการกระจายพันธุ์
แอนทิโลปสี่เขา หรือ ชูสิงห์ (อังกฤษ: Four-horned antelope, Chousingha; มราฐี: चौशिंगा; ชื่อวิทยาศาสตร์: Tetracerus quadricornis) เป็นสัตว์เลี้ยงลูกด้วยนมขนาดเล็กชนิดหนึ่ง ในวงศ์ Bovinae ในวงศ์ใหญ่ Bovidae
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล Tetracerus
มีความสูงจากกีบเท้าจนถึงหัวไหล่ประมาณ 50 เซนติเมตร น้ำหนักประมาณ 20 กิโลกรัม จัดเป็นแอนทิโลปที่มีขนาดเล็กที่สุดที่พบได้ในทวีปเอเชีย  มีขนสีเหลืองน้ำตาลที่บริเวณด้านข้างละด้านล่างลำตัว ด้านในของขาเป็นสีขาว ขามีลักษณะเรียวเล็กและมีแถบสีดำเป็นทางยาวไปตามขา
ในตัวผู้จะมีเขาขนาดเล็กสั้น ๆ 4 เขางอกขึ้นมาบนส่วนหัว 2 เขาแรกอยู่ระหว่างใบหูทั้ง 2 ข้างขวาหน้าผาก ซึ่งเขาคู่แรกนี้จะงอกหลังจากเกิดมาได้ไม่กี่เดือน และเขาคู่ที่ 2 จะยาวกว่าคู่แรก เป็นปัจจัยบ่งบอกถึงอายุ และสมบูรณ์แข็งแรงของแต่ละตัว อันเนื่องจากปัจจัยทางโภชนาการ  จะไม่มีการสลัดเขาทิ้งเหมือนกวาง แต่เขาอาจจะแตกหักเสียหายได้จากการต่อสู้
แอนทิโลปสี่เขา  มีการกระจายพันธุ์อยู่ ในอินเดียแถบรัฐทมิฬนาฑู และโอริศา และบางส่วนในเนปาล ซึ่งปัจจุบันพบได้เฉพาะในอุทยานแห่งชาติป่ากีร์เท่านั้น
มีนิเวศวิทยาอาศัยอยู่ในป่าดิบแล้งหรือป่าผลัดใบ ปกติแล้วจะอาศัยและหากินเพียงลำพัง ยกเว้นในช่วงฤดูผสมพันธุ์ จะอยู่รวมกันเป็นกลุ่ม ตัวผู้จะมีพฤติกรรมก้าวร้าว และต่อสู้กันเพื่อแย่งตัวเมีย ปกติแล้ว จะตกเป็นอาหารของสัตว์กินเนื้อขนาดใหญ่ เช่น เสือ, สิงโต, หมาใน เป็นต้น
ดูเพิ่ม

นิลกาย
แหล่งข้อมูลอื่น

ข้อมูลที่เกี่ยวข้องกับ Tetracerus quadricornis ที่วิกิสปีชีส์
โขกนา

| โขกะนา खोना ชีตปุระ |
| --- | --- |
นิคม

โขกะนา
พิกัด: 27°38′N 85°17′E﻿ / ﻿27.64°N 85.29°E﻿ / 27.64; 85.29
ประเทศ:  เนปาล
เขต: พัคมติ
อำเภอ: ลลิตปุระ
ประชากร (2011)
 • ทั้งหมด: 12,786 คน
เขตเวลา: UTC+5:45 (NST)
โขกนา (เนปาล: खोना; Khokana) เป็นหมู่บ้านเนวาร์ อดีตเขตคณะกรรมการพัฒนาหมู่บ้าน (VDC) ในปัจจุบันถูกผนวกเข้ากับ VDC พุงคมติ, ฉัมปิ, ทุกุฉหัป, ไสนพู และอีก 38 VDC เป็นส่วนหนึ่งของเขตมหานครลลิตปุระ ในอำเภอลลิตปุระ เขตพัคมติ ประชากรของโขกนาตามสำมะโนปี 1991 อยู่ที่ 4258 คน ใน 699 ครัวเรือน ซึ่งเพิ่มขึ้นในสำมะโนปี 2011 เป็น 4927 คน ใน 1056 ครัวเรือน
โดยธรรมเนียมแล้ว โขกนาเป็นหมู่บ้านชาวเนวาร์ ที่ตั้งอยู่ห่างไป 8 กิโลเมตรจากกาฐมาณฑุ เป็นที่รู้จักดีจากการผลิตน้ำมันมัสตาร์ดมาตั้งแต่สมัยโบราณ รวมถึงเป็นนิคมแรกในประเทศที่มีกระแสไฟฟ้าเข้าถึงในปี 1911 ในสมัยของนายกรัฐมนตรีจันทระ ชัมเชร์
โขกนาเคยได้รับการเสนอชื่อเป็นแหล่งมรดกโลกโดยยูเนสโก ด้วยมรดกหมู่บ้านแบบพื้นถิ่นและการผลิตน้ำมันมัสตาร์ดมาอย่างยาวนาน
เอ็ดการ์ ดาวิดส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เอ็ดการ์ สตีเวน ดาวิดส์
วันเกิด:   (1973-03-13) 13 มีนาคม ค.ศ. 1973 (51 ปี)
สถานที่เกิด:  ปารามาริโบ, ซูรินาม (at the time part of the Netherlands)
ส่วนสูง:  1.70 เมตร (5 ฟุต 7 นิ้ว)
ตำแหน่ง:  กองกลางตัวรับ
สโมสรเยาวชน
:  Ajax
สโมสรอาชีพ*
| ปี |  สโมสร |  ลงเล่น† |  (ประตู)† |
| 1992-1996 |  Ajax |  106 |  (20) |
| 1996-1997 |  Milan |  19 |  (2) |
| 1997-2004 |  Juventus |  159 |  (8) |
| 2004 |  → Barcelona (loan) |  18 |  (1) |
| 2004-2005 |  Internazionale |  14 |  (2) |
| 2005-2007 |  Tottenham Hotspur |  40 |  (1) |
| 2007-2008 |  Ajax |  30 |  (1) |
| 2010 |  Crystal Palace |  6 |  (0) |
| 2012-2014 |  Barnet |  0 |  (0) |
| รวม |   |  392 |  (35) |
ทีมชาติ‡
| 1994-2005 |  Netherlands |  74 |  (6) |
ผู้จัดการทีม
2012–2014:  Barnet (Joint-Head Coach)
 นัดที่ลงเล่นและประตูที่ยิงให้ทีมสโมสร นับเฉพาะลงเล่นในประเทศ ข้อมูลล่าสุดวันที่ 30 October 2010.  † ลงเล่น (ประตู).  ‡ นัดที่ลงเล่นและประตูที่ยิงให้ทีมชาติ ข้อมูลล่าสุดวันที่ 14 November 2009
เอ็ดการ์ สตีเวน ดาวิดส์ (ดัตช์: Edgar Steven Davids; เกิด 13 มีนาคม ค.ศ. 1973) เป็นนักฟุตบอลชาวเนเธอร์แลนด์ หลังจากเริ่มต้นอาชีพของเขากับอาเอฟเซ อายักซ์ เขาเล่นให้เอซีมิลาน, ยูเวนตุส, บาร์เซโลนา, อินเตอร์มิลาน และทอตนัมฮอตสเปอร์ ก่อนที่จะกลับไปยังอายักซ์ สองปีหลังจากออกจากการแข่งขันฟุตบอล ดาวิดส์ได้เซ็นสัญญาให้กับสโมสรฟุตบอลคริสตัลพาเลซ ในปี 2010
ดาวิดส์เป็นโรคต้อหิน ทำให้เขาต้องสวมแว่นตาป้องกันในระหว่างการแข่งขันฟุตบอล ทรงผมเดรดล็อกส์และตาของเขาที่สวมแว่นป้องกันไว้ทำให้ดาวิดส์เป็นนักฟุตบอลที่รู้จักกันมากที่สุดในยุคของเขา ดาวิดส์เป็นหนึ่งในผู้เล่นที่ได้รับเลือกโดยเปเล่ให้เป็นนักฟุตบอลที่โดดเด่นในฟีฟ่า 100 รายชื่อที่ยิ่งใหญ่ที่สุดของโลกฟุตบอล
เขาเป็นลูกพี่ลูกน้องของกองกลางในชุดปัจจุบันของทีม NEC ลอเรนโซ ดาวิดส์
ในวงการฟุตบอลสโมสรระดับอาชีพ > เริ่มต้นอาชีพ

ดาวิดส์เริ่มต้นอาชีพของเขาที่อาเอฟเซ อายักซ์ ในปี 1991 การเปิดตัวครั้งแรกของเขาในวันที่ 6 กันยายน เก็บชัยชนะในบ้าน เหนือ RKC วาลวิค 5-1 เขาช่วยให้อายักซ์ได้แชมป์เอเรดิวิซี ลีกสูงสุดในประเทศถึง 3 ครั้ง รวมทั้งความสำเร็จในระดับทวีปยุโรปกับยูฟ่าคัพ 1992 และยูฟ่าแชมเปียนส์ลีก 1995 ในการแข่งขันยูฟ่าแชมเปียนส์ลีกรอบชิงชนะเลิศ ปี 1996 เขายิงจุดโทษไม่เข้าครั้งแรกของอายักซ์ ซึ่งในที่สุดพวกเขาก็แพ้ให้กับยูเวนตุส ในขณะที่อายักซ์ เขาได้ฉายาว่า "พิตบูล" โดยผู้จัดการทีม หลุยส์ ฟาล กัล เนื่องจากสไตล์การเล่นอย่างดุดันของเขาในตำแหน่งกองกลาง
ในวงการฟุตบอลสโมสรระดับอาชีพ > มิลานและยูเวนตุส

ในช่วงต้นฤดูกาล 1996-97 ดาวิดส์ย้ายไปประเทศอิตาลีเพื่อไปเล่นที่เอซีมิลาน หลังจากที่ไม่ประสบความสำเร็จ ทีมเปลี่ยนกุนซือไป 2 ครั้งและจบอันดับที่ 11 ในลีก เขาย้ายไปยูเวนตุส ซึ่งเป็นคู่แข่งในลีก ในเดือนธันวาคม 1997 ด้วยค่าตัว 5.3 ล้านปอนด์ ช่วงเวลาหกปีหลังจากนั้นเป็นช่วงที่เขาประสบความสำเร็จในตูริน ดาวิดส์ช่วยให้ยูเวนตุสได้แชมป์เซเรียอา ในปี 1998 2002 และ 2003 ผู้จัดการทีมยูเวนตุส มาร์เชลโล ลิปปี้ เคยอธิบายว่าเขาเป็น "ห้องเครื่องยนต์ส่วนตัว" วันที่17 พฤษภาคม 2001 ดาวิดส์ถูกแบนโดยฟีฟ่า เมื่อเขาผ่านการทดสอบสารต้องห้ามอนาบอลิค สเตียรอยด์ และนันโดรโลน  เขามักจะสร้างแรงบันดาลใจในทวีปยุโรป เขาลงเล่น 15 เกม ให้สโมสรตลอดเส้นทางของยูฟ่าแชมเปียนส์ลีก 2002-03 จนผ่านเข้ารอบชิงชนะเลิศ ก่อนที่จะแพ้เอซีมิลานในการยิงจุดโทษ
ในวงการฟุตบอลสโมสรระดับอาชีพ > บาร์เซโลนา

ดาวิดส์เข้าร่วมทีมบาร์เซโลนาซึ่งยืมตัวมาจากยูเวนตุส เมื่อเดือนมกราคม 2004 และได้ร่วมผ่านฤดูกาลที่สโมสรต้องดิ้นรนอยู่ในกลางตาราง และเพิ่งแต่งตั้งแฟรงค์ ไรจ์การ์ดเป็นผู้จัดการทีมภายใต้ความกดดันเป็นอย่างมาก ดาวิดส์ทำให้บาร์ซาประสบความสำเร็จ การฟื้นตัวแบบที่เคยเห็นมาจบที่อันดับสองในลีก รองจากบาเลนเซีย เมื่อเดินทางมาถึง ดาวิดส์ได้รับการกล่าวถึงว่าเป็นแรงกระตุ้นสำหรับการสโมสรฟุตบอลในกาตาลุญญาของสเปนและสโมสรในทวีปยุโรปนี้ ในช่วงกลางถึงปลายของยุค 2000 และไรจ์การ์ดชนะลาลิกาในฤดูกาลถัดไป (หลังจากที่ 5 ปีไม่ได้แชมป์ลีกสูงสุด) และได้ดับเบิลแชมป์ (ลาลิกากับยูฟ่าแชมเปียนส์ลีก) ในปี 2006
ในวงการฟุตบอลสโมสรระดับอาชีพ > อินเตอร์และสเปอร์ส

ในช่วงฤดูร้อนของปี 2004 เขาย้ายไปอินเตอร์มิลานถาวร ด้วยสัญญา 3 ปี การเล่นกับอินเตอร์สิ้นสุดลงในเดือนสิงหาคม 2005 ซึ่งสัญญายังเหลืออยู่อีก 1 ปี เขาย้ายไปประเทศอังกฤษเพื่อเล่นในสเปอร์สด้วยค่าตัวฟรี เขาได้ประสบความสำเร็จในสเปอร์สและกลายเป็นที่ชื่นชอบของแฟนบอลโดยทันที ประตูแรกและประตูเดียวของเขาคือนัดที่ชนะวีแกนนอกบ้าน 2-1 ดาวิดส์เล่นให้กับสเปอร์สในฤดูกาล 2005-06 และ 2006-07 ทั้งที่สโมสรได้ที่ 5 หลังจบฤดูกาล
ในวงการฟุตบอลสโมสรระดับอาชีพ > กลับไปยังอายักซ์

ดาวิดส์กลับไปยังอายักซ์อีกครั้งเมื่อวันที่28 มกราคม 2007 และนัดแรกของเขาคือนัดที่อายักซ์พบทีมคู่แข่ง ไฟเยอโนร์ดเมื่อวันที่ 4 กุมภาพันธ์ หลังจากผ่านกลางฤดูกาล ดาวิดส์ได้พิสูจน์คุณค่าสำหรับทีมอายักซ์อีกครั้ง เขาเป็นหนึ่งในกองกลางคนสำคัญในการประสานงานในการเล่นรายการดัตช์แชมเปียนชิพ ซึ่งทีมแพ้ให้กับพีเอสวีไปเพียงประตูเดียวในวันสุดท้ายของลีก นอกจากนี้เขายังมีบทบาทสำคัญในแคมเปญถ้วยของอายักซ์ เขาเป็นส่วนสำคัญของทีมสำหรับการคว้าแชมป์เคเอ็นวีบีคัพสำหรับอายักซ์ จากการทำประตูจุดโทษลูกสุดท้ายในเกมพบกับอาแซด อัลค์มาร์
ก่อนที่จะเริ่มต้นฤดูกาล 2007-08 ดาวิดส์ขาหักในเกมนัดกระชับมิตรก่อนฤดูกาลที่พบกับโก อเฮด อีเกิลส์ ทำให้เขาต้องพักข้างสนามไปนานถึงสามเดือน ในเดือนพฤษภาคม 2008 ดาวิดส์กล่าวว่าเขาจะออกจากอายักซ์เมื่อสัญญาของเขาสิ้นสุดลงเมื่อวันที่ 30 มิถุนายน
ดาวิดส์ปะทะกับผู้เล่นเอซีมิลาน เจนนาโร กัตตูโซ ในระหว่างการแข่งขันยูฟ่าแชมเปียนส์ลีก รอบชิงชนะเลิศ เมื่อวันที่28 พฤษภาคม 2003
ดาวิดส์กอดผู้จัดการทีมอายักซ์ ดาวิด เอนท์ ในช่วงเวลาที่สองของเขากับอายักซ์ โดยมีโธมัส แฟร์มาเลน และเกรกอรี ฟาน เดอร์ วีล อยู่ด้านหลัง
แมตอดียา อันดอนอฟ แชนตอ

| แมตอดียา อันดอนอฟ แชนตอ  Методија Андонов Ченто |
| --- | --- |

เกิด: 17 สิงหาคม ค.ศ. 1902(1902-08-17) ปรีเลป, มาตาสติว วาลาเยน, จักรวรรดิออตโตมัน (ปัจจุบันคือ ประเทศมาซิโดเนียเหนือ)
เสียชีวิต: 24 กรกฎาคม ค.ศ. 1957(1957-07-24) (54 ปี) ปรีเลป, เอสอาร์มาซิโดเนีย, FPR ยูโกสลาเวีย
องค์การ: พลพรรคยูโกสลาเวีย (กองทัพปลดปล่อยประชาชนแห่งชาติมาซิโดเนีย)
แมตอดียา อันดอนอฟ แชนตอ (มาซิโดเนีย: Методија Андонов Ченто) (17 สิงหาคม ค.ศ. 1902 – 24 กรกฎาคม ค.ศ. 1957) เป็นรัฐบุรุษยูโกสลาเวีย, ประธานาธิบดีคนแรกของขบวนการต่อต้านลัทธิฟาสซิสต์แห่งชาติปลดปล่อยมาซิโดเนียในสาธารณรัฐประชาชนของสหพันธรัฐยูโกสลาเวียหลังสงครามโลกครั้งที่สอง
ชีวิตในวัยเด็ก

แมตอดียา อันดอนอฟ เกิดที่ปรีเลปในมาตาสติว วาลาเยนของจักรวรรดิออตโตมัน เขาเป็นเด็กที่สุขภาพแข็งแรงคนเดียวของพ่อแม่เขา เพราะพี่น้องของเขาป่วยเป็นโรค บิดาของเขามาจากพาทวอร์ขณะที่แม่ของเขามาจากลูนิสเต ตอนเป็นเด็กเขาทำงานในไร่เพื่อเก็บเกี่ยวฝิ่นและยาสูบ ในช่วงวัยรุ่นเขาได้รับการยกย่องว่าเป็นนักกายบริหารยอดเยี่ยม เมื่อวันที่ 25 มีนาคม พ.ศ. 2473 เขาได้แต่งงานและมีลูกเท่ากัน 4 คน
ยุคหลังสงครามและเสียชีวิต

หลังจากที่เขาไม่เห็นด้วยกับนโยบายของยูโกสลาเวีย เขาถูกคุมขังโดยเจ้าหน้าที่ ในปีพ.ศ. 2489 เขาลาออกจากการทำงานให้กับยูโกสลาเวีย เขาเดินทางกลับไปที่ปรีเลป แต่ถูกจับอีกครั้งและถูกตัดสินจำคุกสิบสองปีในคุกเพราะได้ทำงานเพื่อให้ "ประเทศมาซิโดเนียเป็นอิสระ"
แมตอดียา อันดอนอฟ แชนตอเสียชีวิตที่บ้านของเขาเมื่อวันที่ 24 กรกฎาคม ค.ศ. 1957 หลังจากเจ็บป่วยจากการถูกทรมานในคุก
แหล่งข้อมูลอื่น

Biography on Metodija Andonov-Čento เก็บถาวร 2007-09-29 ที่ เวย์แบ็กแมชชีน
Andonov Goran
| ด ค กประธานาธิบดีแห่งนอร์ทมาซิโดเนีย |
| --- | --- |
ประธานสมัชชาประชาชน แห่งสาธารณรัฐสังคมนิยมมาซีโดเนีย (1945–1974):  Socialist Republic of Macedonia แมตอดียา อันดอนอฟ แชนตอ  Blagoja Fotev  Vidoe Smilevski  Dimče Stojanov  Lazar Koliševski  Ljupčo Arsov  Vidoe Smilevski (second term)  Mito Hadživasilev  Nikola Minčev 
ประธานาธิบดีแห่งสาธารณรัฐสังคมนิยมมาซีโดเนีย (1974–1991):  Socialist Republic of Macedonia Vidoe Smilevski  Ljupčo Arsov  Angel Čemerski  Blagoja Taleski  Tome Bukleski  Vančo Apostolski  Dragoljub Stavrev  เจซดีมีร์ บอลแดนสกี  Vladimir Mitkov  คิโล่ กรีกโล่ 
ประธานาธิบดีแห่งสาธารณรัฐมาซิโดเนีย (1991–2019) และแห่งนอร์ทมาซิโดเนีย (ตั้งแต่ 2019):  คิโล่ กรีกโล่  โบริส ไทกอสสกี  บรางโค ครือเฟเอฟสกี  ยอร์แก อีวานอฟ  สแตวอ แปนดารอฟสกี Presidential Seal of RoM  กอร์ดานา ซิลยานอฟสกา-ดัฟกอวา 
อนุสาวรีย์แมตอดียา อันดอนอฟ แชนตอที่จัตุรัสมาซิโดเนีย ในสโกเปีย
แดนนิก

แดนนิกให้สัมภาษณ์กับเวรี่ทีวี
แดนนิก (อังกฤษ: Dannic) หรือชื่อจริงว่า  แดน โรเมอส์ (ดัตช์: Daan Romers) เกิดวันที่ 10 พฤศจิกายน ค.ศ. 1985 เป็นดีเจและโปรดิวเซอร์ชาวดัชต์ จากเมืองเบรดา ประเทศเนเธอร์แลนด์ เขาได้ร่วมงานกับศิลปินอย่าง ชักกี, เอกแซมเพิล, อาร์ตี, นาเดีย อาลี, ซิเอรา และฌอน พอล
เขาชนะการแข่งขัน แดนซ์ทัวร์ดีเจคอนเทสต์ (Dancetour DJ contest) ในปี ค.ศ. 2009 ก่อหน้านั้นเขาเริ่มการเป็นดีเจ โดยเล่นตามบาร์และคลับเล็ก ๆ และเริ่มทำงานทดลองประเภทแมชอัป จนเขามีเพลงแรกกับสังกัด รีวีลด์เรเคิดดิงส์ (Revealed Recordings) ที่ชื่อเพลง "Doster" ต่อมาในปี 2013 เขามีเพลงที่ชื่อ "Clobber" ที่เป็นที่รู้จัก กับค่ายเพลง ทูลรูมเรเคิดส์ (Toolroom records) ต่อมาได้เป็นศิลปินค่ายรีวีลด์เรเคิดดิงส์
ผลงาน > รวมเพลง

2012: Dannic Bootleg Pack 2012 [Gratis]
2012: The Sound Of Revealed (Mixed By Dannic & Dyro) [Revealed Recordings]
2013: Toolroom Knights (Mixed By Dannic) [Toolroom Records]
ผลงาน > ซิงเกิล

2010: Hardwell & DJ Funkadelic – Get Down Girl [Revealed Recordings]
2011: Brainless – Stoemp (Orginal Mix) [AVANTI Records]
2011: Brainless – Bots (Original Mix) [Revealed Recordings]
2011: Brainless – Slap (Original Mix) [Revealed Recordings]
2011: DJ Funkadelic – Smack (Original Mix) [Revealed Recordings]
2011: DJ Funkadelic & Beauriche – Spank [Revealed Recordings]
2012: Dannic – Doster [Revealed Recordings]
2012: Hardwell & Dannic – Kontiki [Revealed Recordings]
2012: Dannic – W.O.P. (Riverdance Festival 2012 Anthem) [Revealed Recordings]
2012:  Dannic - Pipeline [CR2 Records]
2012: Dannic – Tombo [Revealed Recordings]
2012: Jordy Dazz & Dannic – Fuego [Revealed Recordings]
2012: Dannic – Flare [Revealed Recordings]
2013: Dannic – Clobber [Toolroom Records]
2013: Dannic – Viper [Revealed Recordings]
2013: Dannic – Ignite [Toolroom Records]
2013: Dannic – Rocker [Revealed Recordings]
2013: Dannic – Bring The Funk [Toolroom Records]
2013: Dannic & Sick Individuals – Blueprint [Revealed Recordings]
2014: Dannic - Lion [Revealed Recordings]
2014: Dannic Feat. Bright Lights - Dear Life [Revealed Recordings]
2014: Dannic vs Merk & Kremont - Anubi [Revealed Recordings]
2014: Dyro & Dannic - Radical [Revealed Recordings]
2014: Dannic - Zenith [Revealed Recordings]
2014  Dannic & TV Noise - Solid [Revealed Recordings]
2014 Dannic & Shermanology - Wait For You [Revealed Recordings]
ผลงาน > รีมิกซ์

2009:
Funkerman & Shermanology – Automatic (DJ Funkadelic Remix) [Flamingo Recordings]
2010:
Kendi – Connected (DJ Funkadelic Remix) [Cloud9Dance]
Api aka Emix & D Lewis – Lunchbox (DJ Funkadelic Remix) [Ecletic Beatz 10]
Armand van Helden – Witch Doctor (Brainless Remix) [Eclectic Beatz 10]
Dualtec – Bitch Lips (DJ Funkadelic Remix) [Cloud9Dance]
Nicky Romero – Switched (Hardwell & DJ Funkadelic Remix) [Revealed Recordings]
2011:
Chuckie & Hardwell feat. Ambush – Move It 2 The Drum (DJ Funkadelic Remix) [Dirty Dutch Records]
George Acosta featuring Fisher – True Love (DJ Funkadelic & Beauriche Remix) [Songbird]
2012:
R3hab – The Bottle Song (Dannic Remix) [Wall Recordings]
Example – Say Nothing (Hardwell & Dannic Remix) [Ministry Of Sound]
Alex Gaudino feat. Taboo – I Don’t Wanna Dance (Dannic Remix) [Ultra Records]
Helena feat. Mr Wilson – Girl From The Sky (Dannic Remix) [One Love Records]
Sem Thomasson – Aorta (Dannic Remix) [Wooha! Records]
Arty & Nadia Ali & BT – Must Be The Love (Dannic Remix) [Armind]
Sean Paul – Body (Dannic Remix) [Atlantic Records]
DJ Disciple pres Banji Boyz – Free Florida (Dannic Remix)
Ciara – Sorry (Dannic Remix) [Epic Records]
Rita Ora – Shine Ya Light  (Dannic Remix) [ROC Nation]
Franky Rizardo and Roul & Doors – Elements (Hardwell & Dannic Remix) [Revealed Recordings]
2013:
Nicky Romero & NERVO – Like Home (Dannic Remix) [Protocol Recordings]
The Wanted – We Own The Night (Dannic Remix) [Mercury Records]
Dirty Impact – Breath Away (Dannic Remix) [Universal Austria]
Stafford Brothers Feat. Lil Wayne & Christina Milian – Hello (Dannic Remix) [Universal]
Kid Massive & Alex Sayz feat. Miella – Strong (Dannic Remix) [Revealed Recordings]
Mark Van Dale With Enrico – Water Verve (Dannic Remix) [Deal Records]
Armin Van Buuren Feat. Miri Ben-Ari - Intense (Dannic Remix) [Armind/Armada]
MAKO Feat. Angel Taylor - Beam (Dannic Mix) [Revealed Recordings]
2014:
Robin Thicke - Feel Good (Dannic Remix) [Star Trak (Universal)]
DallasK - Superfuture (Dannic Festival Edit) [Ultra]
แหล่งข้อมูลอื่น

เว็บไซต์ทางการ
แดนนิก ที่เฟซบุ๊ก
แดนนิก ที่เอกซ์ (ทวิตเตอร์)
แดนนิก ที่ยูทูบ
แดนนิก ที่ SoundCloud
เนปาลแอร์ไลน์

เนปาลแอร์ไลน์ (เนปาล: नेपाल वायुसेवा निगम, อักษรโรมัน: Nepāl Vāyusevā Nigam, แปลตรงตัว 'บริษัท การบินเนปาล จำกัด') หรือชื่อเดิม รอยัลเนปาลแอร์ไลน์ เป็นสายการบินประจำชาติของประเทศเนปาล มีสำนักงานใหญ่ในกรุงกาฐมาณฑุ มีฐานการบินหลักอยู่ที่ ท่าอากาศยานนานาชาติตริภูวัน ชานกรุงกาฐมาณฑุ ก่อตั้งในเดือนกรกฎาคม ค.ศ. 1958 ภายใต้ชื่อ รอยัลเนปาลแอร์ไลน์ วันเดียวกันกับที่การบินไทยเปิดเที่ยวบินมายังเนปาลครั้งแรก เครื่องบินลำแรกคือดักลาส ดีซี-3 ถูกใช้เป็นเที่ยวบินภายในประเทศ และเที่ยวบินไปอินเดีย ส่วนเครื่องบินไอพ่นลำแรกคือโบอิง 727 เริ่มต้นในงานในปี ค.ศ. 1972 ต่อมาปี ค.ศ. 2004 ได้เปลี่ยนชื่อใหม่เป็น เนปาลแอร์ไลน์ สถิติเดือนเมษายน ค.ศ. 2014 สายการบินมีเครื่องบิน 7 ลำ และยังได้แอร์บัส เอ 320-200 ลำใหม่ มีจุดหมายปลาย 39 แห่ง (ต่างประเทศ 5 แห่ง) เนปาลแอร์ไลน์ เป็นหนึ่งในสายการบินที่ถูกห้ามไม่ให้บินเข้าไปในน่านฟ้าของสหภาพยุโรป
ประวัติ > การให้บริการช่วงแรก (คริสต์ทศวรรษ 1950–1960)

สายการบินก่อตั้งในเดือนกรกฎาคม ค.ศ. 1958 ภายใต้ชื่อ รอยัลเนปาลแอร์ไลน์ พร้อมเครื่องบินรุ่นแรก ดักลาส ดีซี-3 ให้บริการเที่ยวบินไปยังเมือง Simara, Pokhara, Biratnagar และบางเมืองในประเทศอินเดีย ได้แก่ ปัฏนา, โกลกาตาและเดลี ต่อมาปี ค.ศ. 1961 ได้ซื้อเครื่องบิน ปิลาตุส ปอร์เตอร์ และในปี ค.ศ. 1963 ได้ซื้อเครื่องบิน Fong Shou-2 Harvester จากประเทศจีน
เครื่องบินอันทันสมัยได้ถูกนำเพิ่มเข้ามาเรื่อย ๆ ระหว่างปี ค.ศ. 1959-1964 ได้สั่งซื้อเครื่องบินดักลาส ดีซี-3 อีกเจ็ดลำ นอกจากนี้ จีนยังให้เครื่องบินอานโตนอฟ อาน-2 อีกสองลำ และยังเช่าเบลเฮลิคอปเตอร์ จากสิงคโปร์ด้วย เที่ยวบินระหว่างประเทศได้ขยายไปเรื่อย ๆ จนมีเที่ยวบินไปถึงกรุงธากา เมืองหลวงของปากีสถานตะวันออก (ปัจจุบันคือประเทศบังกลาเทศ)
ประวัติ > ช่วงเศรษฐกิจรุ่งเรือง (คริสต์ทศวรรษ 1970–1980)

ต่อมา สายการบินยังได้สั่งซื้อเครื่องบินเพิ่ม ดังนี้บีเออี เอวโรว์-748 (ค.ศ. 1970), ทวิน ออตเตอร์ (ค.ศ. 1971), โบอิง 727 (ค.ศ. 1972; ต่อมาถูกแทนที่ด้วยโบอิง 757 สองลำ ในปี ค.ศ. 1987)
ส่งผลให้เนปาลมีนักท่องเที่ยวเข้ามาประมาณ 181,000 คน (สถิติ ค.ศ. 1985) โดยร้อยละ 80 เดินทางทางอากาศ และร้อยละ 38 เดินทางกับสายการบินรอยัลเนปาลแอร์ไลน์ แต่จำนวนนี้ได้ลดลงจากสถิติเดิม (ค.ศ. 1979) ร้อยละ 50 คู่แข่งของสายการบินนี้คืออินเดียนแอร์ไลน์ สายการบินใหม่ ๆ อาทิเช่น ลุฟต์ฮันซาของเยอรมนี ก็ได้เปิดเที่ยวบินตรง กาฐมาณฑุ-แฟรงก์เฟิร์ต ในเดือนตุลาคม ค.ศ. 1987
ในเวลานั้น รอยัลเนปาลแอร์ไลน์ มีจุดหมายปลายทางในประเทศ 38 แห่ง ระหว่างประเทศ 10 แห่ง ต่อมาได้เปิดเที่ยวบินไปฮ่องกงในปี ค.ศ. 1988 (ใช้โบอิง 757) ต่อมาเดือนเมษายน ค.ศ. 1988 ได้เปิดเที่ยวบินไปกรุงลาซาในเขตปกครองตนเองทิเบต
รอยัลเนปาลแอร์ไลน์ มีรายได้ 54.3 ล้านดอลลาร์สหรัฐในช่วงปี ค.ศ. 1988—89 ทำกำไรได้ 17 ล้านดอลลาร์สหรัฐ พร้อมลูกเรือ 2,200 คน และได้กลายบริษัทที่มีอิทธิพลมากที่สุดในเนปาล ผู้โดยสารร้อยละ 75 เป็นนักท่องเที่ยว จากผลความสำเร็วนี้ ทำให้มีการเปิดเที่ยวบินใหม่ไปยังลอนดอน, ดูไบ และการาจี
ประวัติ > ช่วงตกต่ำ (คริสต์ทศวรรษ 1990–2000)

ในช่วงปี ค.ศ. 1992 มีสายการบินในประเทศเกิดขึ้นมาก อาทิเช่น Necon Air, เนปาลแอร์เวย์, เอเวอเรสต์แอร์, บุดด้าแอร์, เยติแอร์ไลน์, สีดาแอร์ และในปี ค.ศ. 1997 ร้อยละ 70 ของเที่ยวบินในประเทศ มาจากสายการบินคู่แข่งเหล่านี้ การก่อตั้งของสายการบินใหม่ ๆ ทำให้เกิดช่องว่างที่เป็นปัญหาของรอยัลเนปาลแอร์ไลน์ คือคอรัปชัน
ในเดือนธันวาคม ค.ศ. 2000 มีเรื่องอื้อฉาวจากการเช่าโบอิง 767จากออสเตรีย ซึ่งแฝงด้วยการประท้องของเหล่าลูกจ้างกับรัฐบาล ทำให้เกิดการกล่าวหาว่า สายการบินไม่ยอมใช้เครื่องบินโบอิง 757 ให้เกิดประโยชน์เพียงพอ ผู้บริหารได้ถูกพักงานระหว่างสอบสวน และรัฐมนตรีว่าการกระทรวงการบินได้ถูกปลดเกษียณ และในปี ค.ศ. 2004 มีการรายงานว่า รัฐบาลเนปาล ได้แบ่งงาน 49% ของเนปาลแอร์ไลน์ ให้เอกชนดำเนินการ ส่งผลให้เกิดหนี้สินจำนวนหนึ่ง ต่อมา ผู้บริหารเก่าของสายการบิน Ramagya Chaturvedi ถูกจับในข้อหาคอรัปชันในเดือนกุมภาพันธ์ ค.ศ. 2005.
ในปี ค.ศ. 2009 ที่งานดูไบแอร์โชว์ สายการบินเนปาลแอร์ไลน์ ได้สั่งซื้อเครื่องบิน แอร์บัส เอ 320-200 สองลำ ซึ่งจะใช้ในเที่ยวบินไปยังตะวันออกกลาง และเอเชียตะวันออกเฉียงใต้
จุดหมายปลายทาง

บทความหลัก: จุดหมายปลายทางของสายการบินเนปาลแอร์ไลน์
สายการบินเนปาลแอร์ไลน์ มีเที่ยวบินระหว่างประเทศไปยัง เดลี, โดฮา, กัวลาลัมเปอร์, ฮ่องกง และกรุงเทพมหานคร ส่วนจุดหมายปลายทางที่ยกเลิกไปแล้วอย่าง ดูไบ, บังคาลอร์ และมุมไบ จะกลับมาบินใหม่อีกครั้งพร้อมกับเครื่องบินแอร์บัส เอ 320
นับตั้งแต่วันที่ 5 ธันวาคม ค.ศ. 2013 เป็นต้นมา สหภาพยุโรปได้สั่งห้ามไม่ให้สายการบินใด ๆ ของเนปาลบินเข้าไปเหนือน่านฟ้าของยุโรป
จุดหมายปลายทาง > ข้อตกลงการทำการบินร่วม

เนปาลแอร์ไลน์ได้ทำข้อตกลงการทำการบินร่วมกันกับสายการบินดังต่อไปนี้:
ดรุกแอร์
ฝูงบิน

ณ เดือนพฤศจิกายน ค.ศ. 2022 เนปาลแอร์ไลน์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | จำนวนที่นั่ง> C | จำนวนที่นั่ง> Y | จำนวนที่นั่ง> รวม | หมายเหตุ |
| --- | --- | --- | --- | --- | --- | --- |
| แอร์บัส เอ320-200 | 2 | — | 8 | 150 | 158 |  |
| แอร์บัส เอ330-200 | 2 | — | 18 | 256 | 274 |  |
| ดีเอชซี-6 ทวินออตเตอร์ | 2 | — | — | 19 | 19 |  |
| รวม | 6 | — |  |  |  |  |
ฝูงบิน > ฝูงบินในอดีต

เนปาลแอร์ไลน์เคยมีเครื่องบินประจำการในอดีต ดังนี้:
| เครื่องบิน | เริ่มประจำการ | ปลดประจำการ |
| --- | --- | --- |
| แอร์บัส เอ310-300 | ค.ศ. 1993 | ค.ศ. 1996 |
โบอิง 707: ค.ศ. 1983
| โบอิง 727-200 | ค.ศ. 1972 | ค.ศ. 1993 |
| โบอิง 757-200 | ค.ศ. 1987 | ค.ศ. 2017 |
| โบอิง 757-200M | ค.ศ. 1987 | ค.ศ. 2019 |
| โบอิง 767-300 | ค.ศ. 2000 | ค.ศ. 2001 |
| ดักลาส ดีซี-3 | ค.ศ. 1958 | ค.ศ. 1973 |
| ฟอกเกอร์ เอฟ-27 | ค.ศ. 1966 | ค.ศ. 1970 |
| อานโตนอฟ อาน-2 | ค.ศ. 1963 | ค.ศ. 1965 |
| ฮาร์บิน วาย-12 | ค.ศ. 2014 | ค.ศ. 2020 |
| ฮ็อคเกอร์-ซิดเดลี่ย์ เอชเอส-148 | ค.ศ.1970 | ค.ศ. 1996 |
| บีเออี เอวโรว์-748 | ค.ศ. 1970 | ค.ศ. 1996 |
| ปิลาตุส ปอร์เตอร์ | ค.ศ. 1961 | ค.ศ. 1998 |
| ซีอาน เอ็มเอ-60 | ค.ศ. 2014 | ค.ศ. 2020 |